
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 43
din 25 februarie 2016
 privind repartizarea în regim de închiriere a unor locuinţe din fondul locativ
Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3669/12.02.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare; 

Având în vedere prevederile Normelor metodologice pentru punerea în aplicare a prevederilor Legii nr. 114/1996, aprobate prin Hotărârea Guvernului nr. 1275/2000, cu modificările şi completările ulterioare;

Având în vedere prevederile art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere adresele S.C. Apă Termic Transport S.A. cu nr. 2219/21.10.2015 şi nr. 2575/10.12.2015, înregistrate la Municipiul Sighişoara sub nr. 24596/22.10.2015 şi nr. 29212/14.12.2015, cu referire la locuinţele libere, aflate în administrarea acestei societăţi şi care pot fi repartizate în regim de închiriere, situate în Municipiul Sighişoara, str. Parângului nr. 115 şi Cartier Rora nr. 15;

Având în vedere că se impune abrogarea art. 5 din Hotărârea Consiliului Local Sighişoara nr. 144/30.07.2015, prin care s-a aprobat repartizarea în regim de închiriere a locuinţei, situată în Municipiul Sighişoara, str. I. Chendi nr. 29A, compusă din una cameră de 23 mp., bucătărie de 9 mp., pivniţă de 3,5 mp. şi hol comun de 2,00 mp., doamnei Kurti - Câmpean Elena, ca urmare a renunţării acesteia la repartiţie;

Ţinând cont de faptul că se poate repartiza în regim de închiriere şi această locuinţă, situată în Municipiul Sighişoara, str. I. Chendi nr. 29A, care se află în administrarea Municipiului Sighişoara; 

Având în vedere procesul - verbal al Comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe, înregistrat sub nr. 3659/12.02.2016, prin care se repartizează în regim de închiriere, locuinţele  menţionate mai sus; 

Având în vedere Raportul de specialitate al Direcţiei Administrarea Patrimoniului, înregistrat cu nr. 3667/12.02.2016, cu propunerea de repartizare în regim de închiriere a locuinţelor din fondul locativ menţionate mai sus, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În baza art. 36 alin. (2) lit. ,,c”, alin. (5) lit. ,,b”, alin. (6) lit. ,, a”  pct. 17 şi alin. (9), art. 45 alin. (3), art. 115 alin. (1) lit. ,,b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

    HOTĂRĂŞTE:

Art.1. Se abrogă art. 5 din Hotărârea Consiliului Local Sighişoara nr. 144/30.07.2015, prin care s-a aprobat repartizarea în regim de închiriere a locuinţei, situată în Municipiul Sighişoara, str. I. Chendi nr. 29A, compusă din una cameră de 23 mp., bucătărie de 9 mp., pivniţă de 3,5 mp. şi hol comun de 2,00 mp., doamnei Kurti - Câmpean Elena, ca urmare a renunţării acesteia la repartiţie.
Art.2. Se aprobă repartizarea în regim de închiriere a locuinţei, situată în Municipiul Sighişoara, str. Parângului  nr. 115, compusă din una cameră de 17,20  mp. şi bucătărie de 16,5 mp.,  familiei Barabaş Mihai.

Art.3. Se aprobă repartizarea în regim de închiriere a locuinţei, situată în Municipiul Sighişoara, Cartier Rora nr. 15, compusă din una cameră de 19,90 mp. şi bucătărie de 7,80 mp., familiei Boldiszar Korci. 

Art.4. Se aprobă repartizarea în regim de închiriere a locuinţei, situată în Municipiul Sighişoara, str. I. Chendi nr. 29A, compusă din una cameră de 23 mp., bucătărie de 9 mp., pivniţă de 3,5 mp. şi hol comun de 2,00 mp., familiei Florea Samoilă. 

Art.5. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, personalul Compartimentului Spaţiu Locativ din cadrul aparatului de specialitate şi S.C. Apă Termic Transport S.A.
Art.6.  Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

       
Claudiu Pop
  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Administrarea Patrimoniului;
  3 ex. Compartimentul Spaţiu locativ;

  3 ex. S.C. Apă Termic Transport  S.A.

13 ex.
T.P.L./F.A.I.
